cyanic-selkie/wikianc huggingface dataset:
কৃষ্ণাঙ্গ নারীবাদীদের ভবিষ্যত
উদ্যোগ
২০১৮ সালে কৃষ্ণাঙ্গ নারীবাদীদের ভবিষ্যত একটি সংগঠিত বিদ্যালয় চালু করছে যেখানে তারা নতুন কৃষ্ণাঙ্গ নারীবাদীদের জন্য সংস্থান সরবরাহ করবে, যাতে তারা তাদের নিজস্ব ইভেন্ট এবং আন্দোলন নিয়ে বিশ্লেষণ করতে পারে, প্রশিক্ষণ পেতে পারে এবং সংগঠিত করতে পারে।
মানুষ
প্যারিস হ্যাচার এই আন্দোলনের একজন প্রতিষ্ঠাতা।
জেসিকা বার্ড, থ্রি পয়েন্ট স্ট্র্যাটেজিসের প্রতিষ্ঠাতা। এটি এমন একটি প্রতিষ্ঠান, যারা আরও বেশি কৃষ্ণবর্ণের লোককে পাবলিক অফিসে নিয়োগের জন্য নিবেদিত। জেসিকা বার্ড নিজে কৃষ্ণাঙ্গ নারীবাদীদের ভবিষ্যত গোষ্ঠীর একজন বোর্ড সদস্য।
গারোথ
গারোথ (Garoth) ভারতের মধ্য প্রদেশ রাজ্যের মান্দসৌর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গারোথ শহরের জনসংখ্যা হল ১৪,৫৬৮ জন। এর মধ্যে পুরুষ ৫১% এবং নারী ৪৯%।
গুগি ওয়া থিয়োঙ্গো
গুগি ওয়া থিয়োঙ্গো (Ngũgĩ wa Thiong'o জন্ম ৫ জানুয়ারি ১৯৩৮) একজন কেনীয় ঔপন্যাসিক, উত্তর-ঔপনেবেশিক তাত্ত্বিক, আকাদেমিক এবং সামজিক আন্দোলনকারী। তাঁর জন্ম কেনিয়ায় ১৯৩৮ খ্রিষ্টাব্দে, এক কৃষক পরিবারে। জন্মের পর তাঁর নাম রাখা হয়েছিল জেমস গুগি। ঔপনেবিশক স্মৃতি মুছে ফেলার লক্ষ্য নিয়ে ১৯৭৬ সালে তিনি নাম পরিবর্তন করেন। সাহিত্যের নানা শাখায় তাঁর বিচরণ তাৎপর্যপূর্ণ। তাঁর উপন্যাস, নাটক, প্রবন্ধ, সমালোচনা, ছোটগল্প এবং শিশুতোষ রচনাবলী সারা বিশ্বে ব্যাপকভাবে পরিচিত ও নন্দিত। তার প্রকাশিত গ্রন্থের সংখ্যা ৪৫। তিনি প্রথমে ইংরেজিতে লিখতে শুরু করেছিলেন কিন্তু ১৯৭৭-এ আমি যখন মন চায় বিয়ে করবো গ্রন্থটির কারণে তাকে কারাবন্দী করা হলে তিনি মাতৃভাষায় লেখার সিদ্ধান্ত নেন। ক্রুশকাঠের শয়তান গ্রন্থটি তিনি রচনা করেছিলেন বন্দীদশায়, টয়লেট পেপারের ওপর।
তাঁর প্রথম উপন্যাস কেঁদো না, বাছা প্রকাশিত হয় ১৯৬৪ খ্রিষ্টাব্দে। এই ঐতিহাসিক উপন্যাসটি একজন শক্তিশালী ও রাজনৈতিক কথাসাহিত্যিকের আত্মপ্রকাশ ঘোষণা করেছিল। তিনি এ উপন্যাসে কেনিয়ার মানুষ ও ব্রিটিশ উপনিবেশের সম্পর্ক উপজীব্য করেছেন। তিনি ম্যাকারিরি বিশ্ববিদ্যালয় এবং ইউনিভার্সিটি অব লিডস্‌-এ অধ্যয়ন করেছেন। বর্তমানে তিনি ক্যালিফোর্নিয়া বিশ্ববিদ্যালয়ে (আর্ভিং) ডিস্টিংগুইশড্‌ প্রফেসর হিসাবে শিক্ষকতা করছেন। তাঁর বিষয় তুলনামূলক সাহিত্যতত্ত্ব। তিনি ২০১০ খ্রিষ্টাব্দের সাহিত্যের নোবেল পুরস্কারের জন্য শর্টলিস্টেড হয়েছেন। একুশ শতাব্দীতে সম্ভাব্য নোবেল প্রাপকদের তালিকায় তাঁর নাম প্রায় প্রতি বছরেই উচ্চারিত হয়েছে।
তাঁর স্মৃতিকথা যুদ্ধে কালের স্বপ্ন উপনিবেশবিরোধী সংগ্রামের একটি শিল্পীত দলিল। তার উইজার্ড অব দ্য ক্রো একটি নিপূর্ণ রচনা হিসাবে স্বীকৃত। তাঁর সাহিত্যকীর্তির স্বীকৃতিস্বরূপ তিনি ২০০১ খ্রিষ্টাব্দে নোনিনো ইন্টারন্যাশনাল প্রাইয ফর লিটেরেচার লাভ করেছেন। এছাড়া ২০০৯ পর্যন্ত ৭টি বিশ্ববিদ্যালয় তাকে সম্মানসূক ডিগ্রী প্রদান করেছে।
আথাবাস্কা (জাহাজ)
আথাবাস্কা একটি বাষ্পচালিত পশ্চাৎ চাকা সংযুক্ত নদীর পরিবহন জাহাজ ছিল। আথাবাস্কা নদী র একাংশে মালামাল ও যাত্রী পরিবহনের জন্য হাডসন বে কোম্পানি জাহাজটি পরিচালনা করতো। ১৮৮৮ সালে এডমন্টন থেকে দীর্ঘ পথ বয়ে আনা যন্ত্রাংশ দিয়ে আথাবাস্কা শহরে আথাবাস্কা নদী র তীরে জাহাজটি বানানো হয়েছিল। কানাডার উডস ক্রি নৃগোষ্ঠীর 'আথাবাস্কা' (/ˌæθəˈbæskə/) শব্দ, যার নামে আথাবাস্কা নদী ও শহরের নাম রাখা হয়েছিল, জাহাজটিরও নামকরণে ব্যবহার করা হয়।
সক্রীয়তা
১৮৮৮ হতে ১৮৯৭ পর্যন্তআথাবাস্কা জাহাজটি আথাবাস্কা ল্যান্ডিং হতে আথাবাস্কা নদী র মোহনার হতে ৪২৭.৪ কিলোমিটার ভিতরে অবস্থিত নদী প্রপাত গ্র্যান্ড র‍্যাপিডস পর্যন্ত কার্গো পরিবহন করতো। ১৮৯৭ সালে গ্র্যান্ড র‍্যাপিডস হতে ছোট ছোট যান্ত্রিক শক্তিবিহীন নৌকা দিয়ে আথাবাস্কা নদীর নিম্নপ্রবাহে মালামাল পরিবহনের সিদ্ধান্ত হলে, জাহাজটিকে ভাসামান গুদাম হিসেবে ব্যহার করা হতো।
নসরত গাজীর মসজিদ
নসরত গাজীর মসজিদ বাংলাদেশের বরিশাল জেলার অবস্থিত একটি প্রাচীন মসজিদ ও প্রত্নতাত্ত্বিক স্থাপনা। মসজিদটি নাসিরউদ্দিন নুসরাত শাহ-এর সময়কালে নির্মাণ করা হয়। এটি বাকেরগঞ্জ উপজেলার শিয়ালগুনি গ্রামে অবস্থিত। মসজিদটি বর্তমানে প্রত্নতত্ত্ব বিভাগের সুরক্ষার অধীনে রয়েছে।
ইতিহাস
হোসেন শাহী আমলের প্রথম শাসক আলাউদ্দিন হোসেন শাহর মৃত্যুর পর তার জ্যেষ্ঠপুত্র নাসির খান নাসিরউদ্দিন নুসরাত শাহ উপাধি নিয়ে বাংলার সিংহাসনে বসেন। তার শাসনকাল ছিল ১৫১৯ সাল থেকে ১৫৩৩ সাল পর্যন্ত। অনুমান করা হয় এই সময়ে নসরত গাজী নামে তার এক অনুসারি শিয়ালগুনি গ্রামে মসজিদটি নির্মাণ করেন।
বারবারা হার্শি
বারবারা হার্শি (Barbara Hershey; জন্ম: বারবারা লিন হের্ৎস্টাইন, ৫ ফেব্রুয়ারি ১৯৪৮) হলেন একজন মার্কিন অভিনেত্রী। তিনি একদা বারবারা সিগাল নামেও পরিচিত ছিলেন। পঞ্চাশ বছরের অধিক সময়ের কর্মজীবনে তিনি বিভিন্ন ধরনের টেলিভিশন নাটক ও চলচ্চিত্রে অভিনয় করেছেন। হার্শি আ কিলিং ইন আ স্মল টাউন (১৯৯০)-এ অভিনয় করে সেরা অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কার অর্জন করেন। তিনি শাই পিপল (১৯৮৭) ও আ ওয়ার্ল্ড অ্যাপার্ট (১৯৮৮) ছবিতে অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। এছাড়া দ্য লাস্ট টেম্পটেশন অব ক্রাইস্ট (১৯৮৮) ছবিতে ম্যারি ম্যাগডেলেন ও দ্য পোর্ট্রেট অব আ লেডি (১৯৯৬) ছবিতে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন এবং দ্বিতীয় ছবিটিতে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি উডি অ্যালেনের হ্যানা অ্যান্ড হার সিস্টার্স (১৯৮৬) ও ড্যারেন আরোনোফস্কির ব্ল্যাক সোয়ান (২০১০) চলচ্চিত্রে অভিনয় করে দুবার শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
শেরশাবাদিয়া
শেরশাবাদিয়া হল বাঙালি মুসলিমদের একটি সম্প্রদায়, যারা ভারতের পশ্চিমবঙ্গ বিহার এবং ঝাড়খণ্ডে বসবাস করে।
উৎপত্তি ও ইতিহাস
শেরশাবাদিয়া শব্দের (ফারসি ভাষায়: شیرشآبادیہ) আক্ষরিক অর্থ হল শেরশাবাদ সংক্রান্ত (উপভাষা বা জাতি হিসেবে)। এ সম্প্রদায়টির উৎপত্তি উত্তর মুর্শিদাবাদ ও দক্ষিণ মালদা জুড়ে বিস্তৃত পূর্বতন শেরশাবাদ পরগনা থেকে হয়।
ব্রিটিশ আমলে শেরশাবাদিয়া সম্প্রদায়ের লোকজন ওয়াহাবী আন্দোলন নামে পরিচিত ব্রিটিশবিরোধী আন্দোলনে জড়িত ছিল। তাই ব্রিটিশ কর্তৃপক্ষ এদের অপরাধপ্রবণ গোত্র হিসেবে তালিকাভুক্ত ছিল, যদিও পরে তালিকা থেকে মুছে ফেলা হয়েছিল।
ভৌগোলিক বিস্তার
শেরশাবাদিয়া সম্প্রদায়ের মানুষ মূলত পশ্চিমবঙ্গ এবং বিহারের সীমান্তবর্তী জেলাগুলিতে বসবাস করে। এই জেলাগুলি হল পশ্চিমবঙ্গ রাজ্যের মালদা, মুর্শিদাবাদ, উত্তর ও দক্ষিণ দিনাজপুর এবং বিহার রাজ্যের পূর্ণিয়া, কাটিহার ও কিসানগঞ্জ। এছাড়া ঝাড়খণ্ড রাজ্যের পাকুড় ও সাহেবগঞ্জ জেলাতেও এরা বাস করে।
বর্তমান স্থিতি
তারা স্থানীয় শেরশাবাদিয়া উপভাষায় কথা বলে, এটি বরেন্দ্রী-বাংলা ও রাঢ়ী  ভাষা হতে স্বতন্ত্র, যদিও ভুল করে কেউ কেউ রাঢ়ী অথবা বরেন্দ্রীর মধ্যে অন্তর্ভুক্ত করে। তারা প্রচলিত মুসলিম মাযহাবগুলি অনুসরণ করে না এবং তারা পীর-দরবেশের (সাধু) অনুসরণ করে না।
বিবাহের সময় তারা 'হলদি-মাখা', 'বায়না-করা', 'গীদ-গাহা' (মহিলা গান), 'থুবরা-খাওয়া' ইত্যাদি অনুষ্ঠান করে। নতুন জন্মগ্রহণকারী শিশুর জন্য তারা ছ্যালা দেখা, কামানী, আকিকা প্রভৃতি আচার অনুষ্ঠান পালন করে।
তাদের ঐতিহ্যবাহী খাবারগুলি হল কালায়ের উটি (বা রুটি) (কলাই ডাল এবং চালের গুঁড়ো দিয়ে তৈরি এক ধরনের রুটি), আইখ্যার ক্ষীর, আন্ধাসা (বা আনাসা) (চালের গুঁড়ো এবং গুড় দিয়ে তৈরি কেক), পান্তা (বিশেষ পদ্ধতিতে তৈরি বাসি ভাত) এবং চিত্যাই (চালের গুঁড়া দিয়ে তৈরি এক ধরনের রুটি) ইত্যাদি।
পশ্চিম লাইন (মুম্বই শহরতলি রেল)
পশ্চিম লাইন, মহারাষ্ট্রের, মুম্বাই মহানগর অঞ্চলে জনপরিবহন পরিষেবা প্রদানকারী ভারতীয় রেলের, পশ্চিম রেল কর্তৃক পরিচালিত মুম্বাই উপনগরীয় রেলের পশ্চিম তট বরাবর ধবমান লাইনটিই পশ্চিম লাইন। এই, পশ্চিম লাইনে স্থানীয় ট্রেনের জন্য মোট ৩৬টি স্টেশন আছে। এই লাইনের প্রথম তথা দক্ষিণ প্রান্তের স্টেশন টি চার্চগেট স্টেশন এবং উত্তর প্রান্তের স্টেশনটির নাম ডাহাণু রোড।
স্টেশনসমূহ
(যে নামগুলি মোটা অক্ষরে লেখে সেগুলিতে ফাস্ট ট্রেন থামে) ‡ চিহ্নিত স্টেশনগুলিতে চার্চগেট থেকে ছাড়া ট্রেন ৫টা অপরাহ্ণ থেকে ৮টা অপরাহ্ণ সময়ে থামে না।
† এলফিনস্টোন রোড, একটি উড়ালপথে মধ্য লাইনের পারেল স্টেশনের সাথে যুক্ত।
চার্চগেট স্টেশন মুম্বাইউপনগরীয় রেলের প্রথম ও দক্ষিণ প্রান্তে অবস্থিত একটি টার্মিনাস। স্টেশনটি শুধুমাত্র স্থানীয়/লোকাল ট্রেনের জন্য টার্মিনাস হিসেবে ব্যবহার করা হয় দূরপাল্লার অথবা মালগাড়ির জন্য চার্চগেট স্টেশন ব্যবহৃত নয়।
উপরের তালিকাটিতে উল্লেখিত স্টেশনগুলি পশ্চিম লাইনের দক্ষিণ প্রান্তীয় স্টেশন থেকে ক্রমাগত উত্তরদিকে এগোনো হয়েছে।
ঐতিহাসিক
নিচে ছকটিতে বিগত কয়েকবছরে পশ্চিম লাইনে যাত্রী পরিসংখ্যান দেওয়া হল
মরিস ট্র্যাভার্স
মরিস ট্র্যাভার্স (১৮৭২ - ১৯৬১) একজন ইংরেজ রসায়নবিদ। তিনি স্যার উইলিয়াম রামজের সাথে যৌথভাবে জেনন, নিয়ন এবং ক্রিপ্টন নামক নিষ্ক্রিয় গ্যাসগুলো আবিষ্কার করেন। বিরল প্রজাতির গ্যাস নিয়ে তার কাজের কারণে তিনি ''রেয়ার গ্যাস ট্র্যাভার্স" খ্যাতি লাভ করেন। তিনি ভারতীয় বিজ্ঞান সংস্থার প্রতিষ্ঠাকালীন পরিচালক এবং রয়েল সোসাইটির ফেলো।
টেলিযোগাযোগ
thumb|এর্ডফুঙ্কশ্টেল রাইস্টিং–জার্মানিস্থ পরাবৃত্তাকার স্যাটেলাইট thumb|অপটিক প্রজেক্ট থেকে নেয়া ইন্টারনেটের অগণিত পথের একাংশের প্রত্যক্ষীকরণ
টেলিযোগাযোগ বলতে মূলত বোঝায় প্রযুক্তি ব্যবহার করে যোগাযোগের উদ্দেশ্যে দূরবর্তী কোনো স্থানে সংকেত তথা বার্তা পাঠানো। এই যোগাযোগ তারের মাধ্যমে অথবা তারবিহীন প্রযুক্তি ব্যবহার করেও হতে পারে     । খ্রিষ্টপূর্ব দ্বিতীয় সহস্রাব্দ থেকে দূর পাল্লার যোগাযোগ প্রচলিত হয়। পরবর্তীতে তারযুক্ত ও তারহীন বার্তা প্রেরণের হরেক মাধ্যম বিবর্তিত হয়েছে। টেলিফোন বা  রেডিও যার প্রকৃষ্ট উদাহরণ। বর্তমানে বৈদ্যুতিক ট্রান্সমিটার ব্যবহার করে তড়িচ্চুম্বক‌ তরঙ্গ পাঠানো হচ্ছে। এ যুগে টেলিযোগাযোগ বিশ্বব্যাপী বিস্তৃত এবং এ পদ্ধতিতে ব্যবহৃত যন্ত্র যেমন টেলিফোন, রেডিও, টেলিভিশন এবং ওয়াকিটকি সর্বত্র দেখতে পাওয়া যায়। এ সকল যন্ত্রকে পরস্পরের সাথে সংযুক্ত করার জন্য বিভিন্ন ধরনের নেটওয়ার্ক রয়েছে। যেমন: পাবলিক টেলিফোন নেটওয়ার্ক, বেতার নেটওয়ার্ক, কম্পিউটার নেটওয়ার্ক এবং টেলিভিশন নেটওয়ার্ক। ইন্টারনেট এর মাধ্যমে একটি কম্পিউটারের সাথে আরেকটি কম্পিউটারের সংযোগ স্থাপনও একপ্রকার টেলিযোগাযোগ।
টেলিযোগাযোগে ব্যবহৃত প্রযুক্তি
টেলিযোগাযোগ ব্যবস্থার মূল অংশগুলো হলো তিনটি:
উদাহরণস্বরূপ, বেতার সম্প্রচারের কথা বলা যায়। এই ক্ষেত্রে, সম্প্রচার টাওয়ারটি হলো ট্রান্সমিটার, রেডিও হলো রিসিভার এবং প্রচার মাধ্যম হলো শূন্যস্থান। অনেক ক্ষেত্রেই টেলিযোগাযোগ ব্যবস্থা উভমুখী যোগাযোগ রক্ষা করে এবং একই যন্ত্র ট্রান্সমিটার ও রিসিভার হিসেবে কাজ করে। এগুলোকে বলা হয় ট্রান্সিভার। যেমন: মোবাইল ফোন একটি ট্রান্সিভার। ফোনের মাধ্যমে টেলিযোগাযোগকে বলা হয় পয়েন্ট-টু-পয়েন্ট যোগাযোগ, কারণ এ ক্ষেত্রে একটি মাত্র ট্রান্সমিটার ও রিসিভারের মধ্যে সংযোগ স্থাপিত হচ্ছে। বেতার সম্প্রচারের মাধ্যমে টেলিযোগাযোগ বলা হয় ব্রডকাস্ট (সম্প্রচার) যোগাযোগ, কারণ এ ক্ষেত্রে একটি শক্তিশালী ট্রান্সমিটার ও অসংখ্য রিসিভারের মধ্যে সংযোগ ঘটছে।
সিগনাল অ্যানালগ ও ডিজিটাল দু’ধরনের হতে পারে। অ্যানালগ সিগনালের ক্ষেত্রে তথ্যের পরিবর্তনের উপর ভিত্তি করে সংকেতের শক্তি ক্রমাগত পরিবর্তন করা হয়। ডিজিটাল সিগনালের বেলায় তথ্যকে কিছু নির্দিষ্ট মানের (যথা ০ এবং ১) সমন্বয়ে সংকেত এ পরিণত করা হয়।
পরস্পরের সাথে সংযুক্ত এক গুচ্ছ ট্রান্সমিটার, রিসিভার বা ট্রান্সিভারের সমন্বয়ে গঠিত হয় নেটওয়ার্ক। ডিজিটাল নেটওয়ার্কে এক বা একাধিক রাউটার থাকে, যার কাজ হলো একটি নির্দিষ্ট বাবহারকারীর কাছে তথ্য পাঠানো। অ্যানালগ নেটওয়ার্কে এ এক বা একাধিক সুইচ থাকে যা দুই বা ততোধিক ব্যবহারকারীর মধ্যে সংযোগ স্থাপন করে। দুই ধরনের নেটওয়ার্ক ক্ষেত্রেই বহু দূরে সিগনাল পাঠাতে রিপিটার প্রয়োজন হয়, যাতে দুর্বল অ্যানালগ সিগনালকে বিবর্ধিত করে শক্তিশালী এবং বিকৃত ডিজিটাল সিগনালকে পুনর্গঠন করা যায়। অনাকাঙ্ক্ষিত কোনো শব্দ (যা নয়েজ নামে পরিচিত) যাতে সিগনালকে বিকৃত করতে না পারে, সেজন্য এ ব্যবস্থা নেয়া হয়।
চ্যানেল হলো এক ধরনের প্রচার মাধ্যম যার মধ্য দিয়ে একই সময়ে একাধিক তথ্য প্রবাহ পাঠানো যায়। যেমন, একটি বেতার কেন্দ্র ৯৬ মেগাহার্জ বেতার তরঙ্গে, আবার আরেকটি বেতার কেন্দ্র একই সময়ে ৯৪.৫ মেগাহার্টজ বেতার তরঙ্গে অনুষ্ঠান সম্প্রচার করতে পারে। এ ক্ষেত্রে মাধ্যমকে তরঙ্গ কম্পাঙ্ক বা ফ্রিকোয়েন্সি অনুসারে বিভক্ত করা হয়েছে এবং একেকটি বেতার কেন্দ্রের অনুষ্ঠান সম্প্রচারের জন্য এক একটি ফ্রিকোয়েন্সি নির্দিষ্ট করে দেয়া হয়েছে। আবার সম্প্রচারের জন্য একটি নির্দিষ্ট সময় দৈর্ঘ্য নির্ধারণ করেও একটি চ্যানেল নির্দিষ্ট করা যায়।
মডুলেশন
তথ্য পাঠানোর উদ্দেশ্যে সিগনালের আকার পরিবর্তন করার পদ্ধতিকে বলা হয় মডুলেশন (উপযোজন)। মডুলেশন হলো টেলিযোগাযোগ ব্যবস্থার প্রাণ। একটি সিগনালে উপস্থিত তথ্য আরেকটি সিগনালের উপর চাপিয়ে দেয়ার জন্য সর্বদাই মডুলেশন পদ্ধতি বাবহৃত হয়। মডুলেশন ব্যবহার করা হয় সিগনালের কম্পাঙ্ক বাড়ানোর জন্য। কারণ বায়ু মাধ্যমে নিম্ন কম্পাঙ্কের সিগনাল খুব বেশি দূরে পাঠানো সম্ভব নয়। তাই সিগনাল পাঠানোর পূর্বে একে উচ্চ কম্পাঙ্কের আরেকটি সিগনালের উপর স্থাপন করা হয়। এটি করা হয় মূল সিগনালে বা ইনফরমেশন সিগনালে অবস্থিত তথ্য অনুসারে উচ্চ কম্পাঙ্কের সিগনালের কম্পাঙ্ক, বিস্তার (amplitude) অথবা দশা (phase) পরিবর্তনের মাধ্যমে। সাধারণত মূল সিগনালের বিস্তারের পরিবর্তনের মধ্যে তথ্য উপস্থিত থাকে। উচ্চ কম্পাঙ্কের সিগনালটিকে বলা হয় বাহক সিগনাল বা ক্যারিয়ার সিগনাল। মিশ্র সিগনালটিকে বলে মডুলেটেড সিগনাল।
মডুলেশন অ্যানালগ ও ডিজিটাল দুই প্রকার হতে পারে। ইনফরমেশন সিগনাল অনুসারে বাহক সিগনালের কোন বৈশিষ্ট্যটি পরিবর্তিত হচ্ছে, তার উপর নির্ভর করে অ্যানালগ মডুলেশন ৩ প্রকার হতে পারে।
১। বিস্তার উপযোজন পদ্ধতি(amplitude modulation): এ পদ্ধতিতে মূল সিগনালের বিস্তারের পরিবর্তনের সাথে সাথে যদি বাহক সিগনালের বিস্তার পরিবর্তিত হয়।
২। কম্পাঙ্ক উপযোজন পদ্ধতি(frequency modulation): এ পদ্ধতিতে মূল সিগনালের বিস্তার পরিবর্তনের সাথে সাথে বাহক সিগনালের কম্পাঙ্ক পরিবর্তিত হয়ে যায়।
৩। দশা উপযোজন পদ্ধতি(phase modulation): এ পদ্ধতিতে মূল সিগনালের বিস্তারের সাথে সাথে বাহক সিগনালের দশা পরিবর্তিত হয়। এটিও এক প্রকার কম্পাঙ্ক উপযোজন পদ্ধতি।
উপরোল্লিখিত তিনটি মডুলেশন প্রক্রিয়াই এনালগ সিগনালের ক্ষেত্রে প্রযোজ্য। যদি একটি মূল অ্যানালগ সিগনাল থেকে নির্দিষ্ট সময় পর পর নমুনা সংগ্রহ করা হয় এবং সেই নমুনায় সিগনালের বিস্তারের মান (value)-কে ডিজিটাল সংখ্যায় রূপান্তর করা হয়, তবে তাকে ডিজিটাল সিগনাল বলা হয়।
ডিজিটাল তথ্যকে অ্যানালগ তরঙ্গাকারে উপস্থাপন করতে মডুলেশন করা হয়। একে বলা হয় “কীয়িং”। বিভিন্ন ধরনের কীয়িং প্রযুক্তি ব্যবহৃত হয়, যেমন- ফেজ শিফ্‌ট কীয়িং, অ্যাম্পলিচ্যুড শিফ্‌ট কীয়িং, মিনিমাম শিফ্‌ট কীয়িং। ব্লুটুথ প্রযুক্তিতে দু’টি যন্ত্রের মধ্যে সংযোগ স্থাপনে ফেজ শিফ্‌ট কীয়িং প্রযুক্তি ব্যবহৃত হয়।
মডুলেশনের উদাহরণ: মানুষের কণ্ঠস্বরের উপর উপযোজিত কম্পাঙ্ক সাধারণত ৩০০–৩৪০০ হার্জের মাঝে। এই কম্পাঙ্কের শব্দ খুব বেশি দূরে থেকে শুনতে পাওয়া সম্ভব নয়। কিন্তু যদি মানুষের এই কম্পাঙ্কের কথা একটি ৯৬ মেগাহার্টজ কম্পাঙ্কের বাহক সিগনালের তবে তা দূরে প্রেরণ করা সম্ভব হয়। এভাবেই বেতার সম্প্রচারিত হয়ে থাকে।
প্রাচীন যুগের যোগাযোগ ব্যবস্থা
প্রাচীন যুগে মানুষ দুরে অবস্থানকারী কোনো মানুষের সাথে ধোঁয়ার সংকেত দিয়ে বা ঢোল বাজিয়ে যোগাযোগ করত। আফ্রিকা, নিউ গিনি এবং দক্ষিণ আমেরিকার স্থানীয় উপজাতিরা ঢোল বাজিয়ে পরস্পরের সাথে যোগাযোগ করত। চিন ও উত্তর আমেরিকার অধিবাসীরা ধোঁয়ার সংকেত দিয়ে দূরে খবর পাঠাত। খ্রিষ্টপূর্ব দ্বিতীয় সহস্রাব্দে মেসোপটেমিয়ায় এমনই এক টেলিযোগাযোগ ব্যবস্থা গড়ে উঠেছিল। ইউফ্রেটিস নদীর তীরে মালির আক্কাদিয়ান নগরীতে আলোক সংকেতের মাধ্যমে সংবাদ প্রেরণ করত।
১৭৫৪ খ্রিষ্টাব্দে ফরাসি পদার্থবিদ জাঁ-আন্তোয়িন নুলে (Jean-Antoine Nollet) বৈদ্যুতিক ট্রান্সমিশন উদ্ভাবন করেন।
১৭৯২ সালে ক্লদ শাপে (Claude Chappe) নামে একজন ফরাসি প্রকৌশলী প্রথম দৃশ্যমান টেলিগ্রাফ যন্ত্র তৈরি করেন যা লিল ও প্যারিস এর মাঝে সংযোগ স্থাপন করে। এ ক্ষেত্রে সেমাফোর পদ্ধতি ব্যবহৃত হত। সেমাফোর পদ্ধতিতে দুটি পতাকার বিভিন্ন অবস্থানের মাধ্যমে বিভিন্ন বর্ণ নির্দেশ করে সংকেত পাঠানো হয়। লিল থেকে প্যারিস পর্যন্ত স্থাপিত প্রথম সংযোগটি পরে স্ট্রাসবার্গ পর্যন্ত বর্ধিত হয়। ১৭৯৪ সালে সুইডিশ প্রকৌশলী আব্রাহাম এডেলক্রান্টজ সামান্য ভিন্ন একটি প্রযুক্তি ব্যবহার করে স্টকহোম থেকে ড্রটিংহোম পর্যন্ত সংযোগ স্থাপন করেন। শাপে-র যন্ত্রে কপিকলের মাধ্যমে কাঠের তক্তা ঘওরার ব্যবস্থা ছিল। অপরদিকে ক্রান্টজের যন্ত্রে কেবল হালকা শাটার ব্যবহৃত হওয়ায় এর গতি ছিল বেশি। কিন্তু সেমাফোর পদ্ধতি ব্যবহার করে যোগাযোগ করা অভিজ্ঞ ব্যক্তি ছাড়া অসম্ভব ছিল। এছাড়াও অল্প দূরত্ব (১০-৩০ কি.মি.) পরপর টাওয়ার নির্মাণের বিশাল খরচের কারণে ১৮৮০ সালের পর থেকে বাণিজ্যিকভাবে এ যোগাযোগ ব্যবস্থা সম্পূর্ণভাবে বন্ধ হয়ে যায়।
টেলিগ্রাফ ও টেলিফোন
স্যার চার্লস হুইটস্টোন এবং স্যার উইলিয়াম ফদারগিল কুক সর্বপ্রথম বাণিজ্যিকভাবে বৈদ্যুতিক টেলিগ্রাফ যন্ত্র তৈরি করেন। এতে একটি নির্দেশক কাঁটার বিক্ষেপের মাধমে বার্তা পাঠানো হতো। ১৮৩৯ সালের ৯ই এপ্রিল তারিখে গ্রেট ওয়েস্টার্ন রেলওয়ের ২১ কি.মি. দূরত্বে যোগাযোগ স্থাপন করতে এর ব্যবহার শুরু হয়। একই সময়ে আটলান্টিকের অপর পারে স্যামুয়েল মোর্স আলাদাভাবে একটি বৈদ্যুতিক টেলিগ্রাফ যন্ত্র তৈরি করেন এবং ১৮৩৭ সালের ২রা সেপ্টেম্বর জনসমক্ষে উপস্থাপন করেন। কিন্তু যন্ত্রটি সফলভাবে কাজ করতে ব্যর্থ হয়। এরপর তিনি আলফ্রেড় ভেইল নামে একজন বিজ্ঞানীর সঙ্গে সম্মিলিতভাবে আরেকটি যন্ত্র আবিষ্কার করেন যেটি টেলিগ্রাফ বার্তাকে কাগজের ফিতায় সংরক্ষণ করতে পারে। ১৮৩৮ সালের ৬ই জানুয়ারি তাদের এই যন্ত্রটি প্রথমে ৫ কিলোমিটার ও পরে ২৪মে,১৮৪৪ তারিখে ওয়াশিংটন ও বাল্টিমোরের মাঝে ৬৪ কি.মি. দূরত্বে সফলভাবে কাজ করে। তারা তাদের এই যন্ত্রটি পেটেন্ট করেন। ১৮৫১ সালের মধ্যে যুক্তরাষ্ট্রে ২০,০০০ মাইল দীর্ঘ টেলিগ্রাফ লাইন স্থাপিত হয়। ১৮৬৬ সালে প্রথম সফলভাবে আটলান্টিকের দু'প্রান্তের মাঝে টেলিগ্রাফ সংযোগ স্থাপিত হয়। এর পুর্বে ১৮৫৭ ও ১৮৫৭ সালেও এ সংযোগ স্থাপন করা হয়েছিল, কিন্তু কয়েকদিন বা কয়েক সপ্তাহ পরেই তা অচল হয়ে পড়ে। thumb|[[আলেকজান্ডার গ্রাহাম বেল কর্তৃক আবিষ্কৃত প্রথম টেলিফোনযন্ত্রের অনুলিপি]] ১৮৫৭ সালে আলেক্সান্ডার গ্রাহাম বেল টেলিফোন আবিষ্কার করেন। অবশ্য এর আগে ১৮৪৯ সামে অ্যান্টোনিও মেউচ্চি একটি যন্ত্র আবিষাক্র করেন যার মাধ্যমে লাইনের মধ্য দিয়ে বৈদ্যুতিকভাবে কন্ঠ প্রেরণ করা যেত। এই যন্ত্রটি শব্দবৈদ্যুতিক প্রভাবের উপর নির্ভর করত। কিন্তু এই যন্ত্রটি ব্যবহার করা অসম্ভব ছিল কারণ ব্যবহারকারীকে গ্রাহক যন্ত্রটি মুখে ঢুকিয়ে কথা শুনতে হত।
১৮৭৮ ও ১৮৭৯ সালে আটলান্টিকের উভয় পারে নিউ হ্যাভেন ও লন্ডোন শহরে বাণিজ্যিক টেলিফোন ব্যবস্থা চালু হয়। এই ব্যবস্থা চালু করার জন্য আলেক্সান্ডার বেল উভয় দেশেই পেটেন্ট লাভ করেন। এরপর অতি দ্রুত প্রযুক্তির প্রসারণ হয়। ১৮৮০ সালের মধ্যে যুক্তরাষ্ট্রের প্রধান শহরগুলোতে এক্সচেঞ্জ এবং আন্তঃশহর টেলিফোন লাইন স্থাপিত হয়। সংযোগ স্থাপন করার জন্য সুইচিং প্রযুক্তিও উন্নত হয়। তা সত্বেও আটলান্টিকের দু'পারের মাঝে কন্ঠ আদান প্রদান করা সম্ভব ছিল না। ১৯২৭ সালের ৭ই জানুয়ারি প্রথম বেতার সংযোগের মাধ্যমে কন্ঠ যোগাযোগ স্থাপিত হয়। ১৯৫৬ সালের ২৫শে সেপ্টেম্বর ট্রান্স-আটলান্টিক-টেলিফোন লাইন স্থাপিত হওয়ার আগ পর্যন্ত দুই ভুখন্ডের মাঝে কোন তার সংযোগ ছিল না। এই টেলিফোন লাইন্টিতে ৩৬টি টেলিফোন সার্কিট ছিল।
বেতার ও টেলিভিশন
১৮৩২ সালে জেমস লিন্ডসে শ্রেনীকক্ষে তার ছাত্রদের সামনে তারবিহীন টেলিগ্রাফ সংযোগ উপস্থাপন করেন। ১৮৫৪ সালে তিনি পানিকে মাধ্যম হিসেবে ব্যবহার করে ডান্ডি থেকে উঢ্যাভেন পরযন্ত দুই মাইল দূরত্বে তার বিহীন সংযোগ স্থপন করে দেখান। ১৮৯৩ সালে ফ্রাঙ্কলিন ইন্সটিটিউটে এক বক্তৃতায় নিকোলা টেসলা উদাহরণসহ তারবিহীন টেলিগ্রাফি প্রযুক্তির বৈজ্ঞানিক ব্যাখ্যা দেন। ভ্যাকুয়াম টিউব আবিষ্কারের পুর্বে বেতার ব্যবস্থায় যে সকল যন্ত্রপাতি ব্যবহৃত হত সে সব উপকরণ ব্যবহার করেই তিনি এ উদাহরণ উপস্থাপন করেন। ১৯০০ সালে রেগিনাল্ড ফেসেন্ডেন প্রথম তার ছাড়া মানুষের কন্ঠস্বর প্রেরণ করতে সক্ষম হন। ১৯০১ সালে গুগলিয়েলমো মার্কোনি যুক্তরাজ্য ও যুক্তরাষ্ট্রের মাঝে তার বিহীন সংযোগ স্থাপন করেন, যা তাকে ১৯০৯ সালে নোবেল পুরস্কার এনে দেয় (তিনি কার্ল ব্রাউন এর এর সাথে যুগ্মভাবে এ পুরস্কার পান)।
লগি বৈঠা আন্দোলন
লগি বৈঠা আন্দোলন বা লগি বৈঠা র‍্যালি হল ২০০৬ সালের ২৮শে অক্টোবর তৎকালীন বিরোধী দল আওয়ামী লীগ সভানেত্রী শেখ হাসিনা কর্তৃক আহ্বায়িত একটি রাজনৈতিক সমাবেশ, যা তৎকালীন তত্ত্বাবধায়ক সরকারের গৃহীত কিছু অভিযুক্ত সিদ্ধান্তের কারণে সঙ্ঘটিত হয়। এটি ২০০৬-০৮ সময়কালে বাংলাদেশের রাজনৈতিক সংকটের একটি অংশ।
প্রেক্ষাপট
উক্ত সমাবেশের মূল দাবি ছিল ২০০৭ সালের জানুয়ারিতে নির্ধারিত সাধারণ নির্বাচন পরিচালনার জন্য যে তত্ত্বাবধায়ক সরকার গঠিত হওয়ার কথা ছিল তার প্রধান উপদেষ্টা হিসেবে বিচারপতি কে. এম. হাসানকে নিয়োগ প্রদান না করা। তিনি এক সময়ে বিএনপির কেন্দ্রীয় নেতৃত্বে ছিলেন। তৎকালীন আওয়ামী লীগের মতে, কে এম হাসান যাতে তত্ত্বাবধায়ক সরকারের প্রধান উপদেষ্টা হতে পারেন সে জন্য বিএনপি সংবিধান সংশোধন করে বিচারপতিদের অবসর গ্রহণের বয়সসীমা বাড়িয়ে দিয়েছিল। ২৮ অক্টোবর তৎকালীন প্রধানমন্ত্রী খালেদা জিয়া ক্ষমতা ছাড়লেও অধ্যাপক ইয়াজউদ্দিন আহম্মেদ রাষ্ট্রপতির দায়িত্বে ছিলেন। আওয়ামী লীগ ও মিত্র দলগুলোর অভিযোগ ছিল যে, তিনি বিএনপির প্রতি সহানুভূতিশীল ছিলেন এবং আইন-শৃঙ্খলা বাহিনী তার নির্দেশে চলছিল।
ঘটনাবলি ও ফলাফল
আওয়ামী লীগ ও তার মিত্র দলগুলো ২৮ অক্টোবর পল্টন এলাকায় বঙ্গবন্ধু এভিনিউতে সমাবেশ ডাক দেয়, সেখানে অনেকে লগি-বৈঠা নিয়ে হাজির হয়। একই দিন বিএনপি ও জামায়াতে ইসলামী বায়তুল মোকাররমের উত্তর গেটে পূর্ব ঘোষিত সমাবেশ ছিলো। ফলে চলমান সংঘর্ষে উল্লেখযোগ্য সংখ্যক হতাহতের ঘটনা ঘটে, ঐ দিন থেকে পরবর্তী একমাসের মধ্যে ৪০ জন নিহত ও শতাধিক আহত হয় এবং সংবাদমাধ্যমে হত্যা ও আক্রমণের বেশ কিছু স্পর্শকাতর ভিডিওচিত্র প্রকাশিত হয়। জামায়াতে ইসলামী দাবি করে যে, এ মোকাবেলায় তাদেরই বেশি সংখ্যক নেতাকর্মী নিহত হয়েছে। টানা তিন-চার দিন বিএনপি-জামায়াত বিরোধীরা গুলিস্তান-পল্টন এলাকা নিয়ন্ত্রণে রাখে। এর মধ্যে বিচারপতি কে এম হাসান তত্ত্বাবধায়ক সরকারের প্রধানের পদ গ্রহণে অস্বীকৃতি জানান, যার ফলে আওয়ামী লীগ ও তার সহযোগী দলগুলোর দাবি রক্ষিত হয়। পরবর্তীতে ২০০৭ সালের ১১ জানুয়ারি মঈন ইউ আহমেদের সহায়তায় ইয়াজউদ্দিন আহমেদ কর্তৃক জরুরি আইন জারি হয় এবং ফখরুদ্দীন আহমদের নেতৃত্বে নতুন তত্ত্বাবধায়ক সরকার গঠিত হয়।
চার্জশিট
২০০৭ সালের ১১ এপ্রিল ৪৬ জন আওয়ামী লীগ ও ১৪ দলীয় নেতাকর্মীর বিরুদ্ধে আদালতে চার্জশিট দাখিল করা হয়। চার্জশিট দাখিলের পর ২২ এপ্রিল ২০০৭ মহানগর হাকিম মীর আলী রেজা মামলার চার্জশিট গ্রহণ করেন। চার্জশিট গ্রহণ করার পরপর আদালত পলাতক আসামীদের বিরুদ্ধে গ্রেফতারী পরোয়ানা জারি করে। পরদিন ২৩ এপ্রিল তদন্ত কর্মকর্তার আবেদনের প্রেক্ষিতে মীর আলী রেজা পরোয়ানা স্থগিত করে মামলাটি অধিকতর তদন্তের নির্দেশ দেন। ২০০৯ সালে আওয়ামী লীগ সরকার গঠনের পর তাদের দলীয় নেতাকর্মী, সমর্থক ও শুভাকাক্ষীদের বিরুদ্ধে দেশের বিভিন্ন স্থানে দায়ের করা মামলা প্রত্যাহারের সিদ্ধান্ত নেয়। এই সিদ্ধান্তের প্রেক্ষিতে ২০০৯ সালের ৯ জুলাই স্বরাষ্ট্র মন্ত্রণালয়ের সিনিয়র সহকারী সচিব আবু সাঈদ পল্টন থানায় দায়ের করা হত্যা মামলাটি প্রত্যাহারের সিদ্ধান্ত জানিয়ে ঢাকা জেলা প্রশাসককে একটি পত্র দেয়। ১৭ আগস্ট আদালত মামলাটি প্রত্যাহারের আবেদন মঞ্জুর করে।
পূর্ববর্তী আক্রমণের অভিযোগ
এর পূর্বে ১০ অক্টোবর বরিশাল শহরের ইসলামী সমাজকল্যাণ পরিষদে আওয়ামী লীগ ও অঙ্গ সংগঠনের নেতাকর্মীর বিরুদ্ধে লগি বইঠা দিয়ে আক্রমণের অভিযোগ এনে মামলা করা হয় এবং ২০১১ সালের ৮ই জুন বিভাগীয় আদালতে অভিযোগ প্রমাণিত না হওয়ায় সকল অভিযুক্তকে খালাস দেওয়া হয়।
সমালোচনা
পরবর্তীতে বিএনপি নেতা খালেদা জিয়া, সাদেক হোসেন খোকা, ফখরুল ইসলাম আলমগীর ও জামায়াতে ইসলামী নেতা মতিউর রহমান নিজামীসহ বিভিন্ন নেতৃবৃন্দ বিভিন্ন সভা সমাবেশে আওয়ামী লীগের বিরুদ্ধে বিভিন্নসময় বক্তব্য প্রদানকালে উক্ত আন্দোলনকে নেতিবাচকরূপে তুলে ধরেন।
বসিরহাট জেলা
বসিরহাট জেলার পূর্ব দিকে রয়েছে বাংলাদেশের খুলনা বিভাগের সাতক্ষীরা জেলা। এই জেলার ঘোজাডাঙা স্থলবন্দরের দ্বারা বাংলাদেশের সঙ্গে ভারতের পণ্য আমদানি রপ্তানি হয়। জেলাটির দক্ষিণ প্রন্ত থেকে শুরু হয়ে বঙ্গোপসাগর পর্যন্ত বিশ্বের বিখ্যাত ও বৃহত্তম ম্যনগ্রভ বন সুন্দরবন অবস্থিত।
সমষ্টি উন্নয়ন ব্লক
প্রস্তাবিত বসিরহাট জেলার সমষ্টি উন্নয়ন ব্লকগুলির বর্তমান চিত্র নিম্নরূপ:
আব্দুল্লা শাইগ
প্রাথমিক জীবন এবং শিক্ষা
শাইগ মার্নেউলি- আঞ্চলিক আজারবাইজানি পিতা-মাতা, মুস্তাফা তালিবযাদেহ এবং মেহরি বায়রামলি এর ঘরে জন্মগ্রহণ করেন। তার বাবা ককেসাস মুসলিম কেরানি বোর্ডের একজন আখুন্দ ছিলেন। তিনি বিলিসিতে (পরবর্তীতে তিফলিস নামকরণ করা হয়) একটি মাধ্যমিক বিদ্যালয়ে ইসলামি আইন, পার্সিয়ান এবং আরবি পাঠদান করতেন। ১৮৮৩ সালে, শাইগের মা, শাইগের পিতার সাথে টানাপোড়ন সম্পর্কের কারণে তার দুই পুত্র এবং এক কন্যাকে সঙ্গে করে ইরানের খোরাসানে চলে যান, পরবর্তীতে যেখানে আব্দুল্লা শাইগ একটি বিদ্যালয়ে যোগদান করেন। তরুণ বয়স থেকেই আব্দুল্লা শাইগ গজল লেখা শুরু করেন এবং কিছু সংখ্যক রাসিয়ান সাহিত্যকে পার্সিয়ান ভাষায় রূপান্তর করেন। ১৯০১ সালে, ২০ বছর বয়সে, তিনি স্থায়ীভাবে বাকুতে বাস করা শুরু করেন এবং ফার্স্ট আলেক্সান্দ্রিয়া জিমন্যাশিয়াম এর একটি পরীক্ষায় উত্তীর্ণ হয়ে  একজন শিক্ষক হিসেবে পরিচিতি লাভ করেন। পরবর্তী ৩৩ বছর তিনি জন শিক্ষা ক্ষেত্রে কাজ করেন।
কাজ
শাইগ তার শিক্ষকতা জীবনের পাশাপাশি সাহিত্যচর্চা চালিয়ে যান। তিনি যেগুলো ১৯০৯ সাল থেকে ১৯২০ সালের মধ্যে প্রকাশিত বিভিন্ন ভাষা এবং সাহিত্যের পাঠ্যবইয়ের লেখক। ১৯১৮-১৯২০ সাল পর্যন্ত আজারবাইজান গণতান্ত্রিক প্রজাতন্ত্রের মুক্তির সময়কালে তিনি মুসাভাত পার্টি পরিচালনার ক্ষেত্রে অত্যন্ত নৈতিকতার সাথে তাদের সহযোগীতা করেন।
এছাড়াও তিনি শেক্সপিয়ার, ডিফো, পুশকিন, লারমানতোভ, ক্রায়লোভ, গোর্কি, নেকরাসোভ, নিজামী এবং ফেরদৌসী'র অনেক সাহিত্যকর্ম রাশিয়ান ভাষা থেকে আজারবাইজানি ভাষাতে অনুবাদ করেন
জাদুঘর
১৯১৬ সালে, শাইগ আপার মাউন্টেনের (বর্তমানে এ.শাইগ স্ট্রীট) ২১ নং বাড়ির ২য় তলায় পাঁচ-শয়নক্ষবিশিষ্ট একটি ঘরে স্থানান্তরিত হন। এই ঘরটি বর্তমানে "আব্দুল্লা শাইগের জাদুঘর বাড়ি" নামে পরিচিত। এখানে তিনি ১৯৫৭ সাল পর্যন্ত অবস্থান করেন। আব্দুল্লা শাইগের বন্ধুগণ নাফাজ বে ভাযিরভ, সুলায়মান সানি আখুন্দোভ, হুসায়েন জাভিদ, বুলবুল (গায়ক), ইউসুফ ভাযির ছামানযামিনলি, আহমদ জাভেদ এবং সামাদ ভুরগুন সেখানকার অতিথি ছিলেন।
আবদুল্লা শাইগ এই ঘরে অনেক অভিকাঙ্খী, শিক্ষার্থী এবং অনেক স্কুলের ছাত্ররা তার সাথে দেখা করত যারা অনেক বৈজ্ঞানিক ও সৃজনশীল পরামর্শ নিয়ে আসত, তাদের নিজেদের সাহিত্যকর্ম পাঠ করত এবং শলা-পরামর্শ করত। বর্তমানে আবদুল্লা শাইগ জাদুঘর আজারবাইজান প্রজাতন্ত্রের সাংস্কৃতিক এবং পর্যটন মন্ত্রনালয়ের অধীনে রয়েছে।
স্যাফ্রানিন
স্যাফ্রানিন (স্যাফ্রানিন ও বা বেসিক রেড ২ ইত্যাদি নামেও পরিচিত) হলো কলাস্থানবিদ্যা ও কোষবিদ্যায় ব্যবহার্য একটি জীববৈজ্ঞানিক রঞ্জক। কোষ নিউক্লিয়াসকে লাল রঙে রঞ্জিত করতে অনেক রঞ্জনব্যবস্থায় স্যাফ্রানিন প্রতিরঞ্জক হিসেবে ব্যবহৃত হয়। গ্রাম রঞ্জন ও এন্ডোস্পোর রঞ্জন উভয় প্রক্রিয়াতেই স্যাফ্রানিন প্রথাগত প্রতিরকজক হিসেবে ব্যবহৃত হয়। এছাড়া এটি তরুণাস্থি, মিউসিন ও মাস্ট কোষের দানা শনাক্তকরণে ব্যবহৃত হয়।
স্যাফ্রানিনে সাধারণত ডান পাশে প্রদর্শিত রাসায়নিক কাঠামো বিদ্যমান থাকে। একে ডাইমিথাইল স্যাফ্রানিন-ও বলা হয়। ট্রাইমিথাইল স্যাফ্রানিন নামে আরেকটি যৌগ রয়েছে, যেখানে নিচের বলয়ের অর্থো- অবস্থানে একটি অতিরিক্ত মিথাইল মূলক যুক্ত থাকে (অ্যারিন প্রতিস্থাপন বিন্যাস দেখুন)। জীববৈজ্ঞানিক রঞ্জন প্রক্রিয়ায় উভয় যৌগই অনুরূপ বৈশিষ্ট্য প্রদর্শন করে, যার কারণে অধিকাংশ বাণিজ্যিক উৎপাদক এই দুইটি যৌগকে পৃথক করেন না। ফলে বাণিজ্যিকভাবে উৎপাদিত স্যাফ্রানিনে এই দুইটি যৌগের মিশ্রণ থাকে।
স্যাফ্রানিন্স
স্যাফ্রানিন্স হলো প্রতিসম ২,৮-ডাইমিথাইল-৩,৭-ডাইঅ্যামিনোফেনাজিনের অ্যাজোনিয়াম যৌগসমূহ। দুই অণু প্রাইমারি অ্যামিনের সাথে এক অণু প্যারা-ডাইঅ্যামিনের যৌথ জারণক্রিয়ার মাধ্যমে অথবা প্রাইমারি অ্যামিনের সাথে প্যারা-অ্যামিনোঅ্যাজো যৌগের ঘনীভবনের মাধ্যমে এবং ডাইফিনাইলমেটাফিনাইলিনডাইঅ্যামিন প্রভৃতি ক্ষারকের সাথে প্যারা-নাইট্রোসোডাইঅ্যালকাইলানিলিনের ক্রিয়ায় এগুলো উৎপন্ন হয়। এগুলো স্ফটিকাকার কঠিন যৌগ। এরা সবুজ বৈশিষ্ট্যসূচক ধাতব দ্যুতি প্রদর্শন করে। এরা পানিতে অত্যন্ত দ্রবণীয় এবং নীল অথবা বেগুনি রঙে রঞ্জিত করে। এরা তীব্র ক্ষারক এবং একক অম্লীয় লবণ গঠন করে। এদের অ্যালকোহলীয় দ্রবণ হলুদাভ লাল প্রতিপ্রভা সৃষ্টি করে।
১৮৭৮ সালে পার্কিন মনুভিনের জারণ/বিজারণ প্রক্রিয়ায় ৭এন-প্যারা-টলাইল মূলক অপসারণ করে প্যারাস্যাফ্রানিন-এ (১,৮-ডাইমিথাইলস্যাফ্রানিন) রূপান্তর করেন। আরেকটি সুপরিচিত স্যাফ্রানিন হলো ফেনোস্যাফ্রানিন (সি.আই. ৫০২০০, ৩,৭-ডাইঅ্যামিনো-৫-ফিনাইলফেনাজিনিয়াম ক্লোরাইড)। এটি কোষজীববিদ্যায় রঞ্জক হিসেবে, ফটোস্যানিটাইজার ও রেডক্স প্রব হিসেবে ব্যাপকভাবে ব্যবহৃত হয়।
স্বরূপকাঠী পৌরসভা
স্বরূপকাঠী পৌরসভা বাংলাদেশের পিরোজপুর জেলার অন্তর্গত নেছারাবাদ (স্বরূপকাঠী) উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয় এটি একটি "ক" শ্রেনীর পৌরসভা।
ইতিহাস
১৯৯৮ সালের ১৭ই ডিসেম্বর গ শ্রেণীর পৌরসভা হিসাবে স্বরূপকাঠী পৌরসভা প্রতিষ্ঠিত হয়। পরবর্তীতে ২০০৬ সালের ২৩ জুলাই এটি খ শ্রেণীতে এবং ২০১২ সালের ১ মার্চ ক শ্রেণীর পৌরসভায় উন্নীত হয়।
জনসংখ্যার উপাত্ত
২০১১ সালের আদমশুমারি অনুযায়ী স্বরূপকাঠি পৌরসভার মোট জনসংখ্যা ২০,০১৯ জন। এর মধ্যে পুরুষ ১০,৮৬৫ জন এবং মহিলা ৯,১৫৪ জন। মোট পরিবার ৩,৯৮৫টি।
শিক্ষা
২০১১ সালের আদমশুমারি অনুযায়ী স্বরূপকাঠি পৌরসভার সাক্ষরতার হার ৭৯.৩%।
শিক্ষাব্যবস্থা
পৌর এলাকায় বর্তমানে শিক্ষার হার প্রায় ৭৮%।
শয়তানী ধর্মীয় নির্যাতন
thumb|right|200px| যিশু বিরুদ্ধে রক্ত অপবিত্র করার অভিযোগ হলো ঐতিহাসিকভাবে নৈতিক আতঙ্ক সৃষ্টির পূর্ব সূচনা শয়তানী ধর্মীয় নির্যাতন মানে একধরনের নৈতিক আতঙ্ক জাগানো মানুষের মাঝে যা ৮০-এর দশকের দিকে আমেরিকাতে শুরু হয়, পরে তা সারা দেশে ছড়িয়ে পড়ে এবং পর্যায়ক্রমে সারা বিশ্বে । তবে ৯০-এর দশকের শেষের দিকে তা একেবারে কমে যায়। শয়তানী ধর্মীয় নির্যাতন জাতীয় কর্মকান্ডে একজন মানুষকে শারীরিকভাবে এবং যৌন হয়রানি করা হয় গুপ্তবিদ্যা বা শয়তানের উপাসনার নামে।চূড়ান্ত মাত্রার সংজ্ঞায় বলা যায় এটা এক ধরনের ষড়যন্ত্র যেখানে সারা বিশ্বের অভিজাত পরিবারের সন্তানদের অপহরণ করা হয় এবনগ তাদের লালন করা হয় উৎসর্গ করার জন্য,পর্ণোগ্রাফি এবং পতিতাবৃত্তিতে বাধ্য করার জন্য।
ধর্মীয় নির্যাতন
শয়তানী ধর্মীয় নির্যাতনের সবচেয়ে খারাপ ব্যাপার হলো ধর্মীয় আচারে নির্যাতন। বলা হয়ে ৮০-এর দশকের শুরুর দিকে একটা শয়তান উপাসকের দল তাদের গোপন উপাসনার জন্য এসব করত এবং তাদের অপরাধী কর্মকান্ডের মধ্যে ছিল জোরপূর্বক পতিতাবৃত্তিতে বাধ্য করা, মাদকবণ্টন এবং পর্ণোগ্রাফি।এটাও ধারণা করা হয় যে শিশুদের যৌন নির্যাতন এবং অত্যাচার করা হত শয়তানের দাস হিসেবে সারা জীবন কাজ করার জন্য। আরো মনে করা হয় তারা জোর করে মানুষের মাংস খাওয়াতো, অকালে গর্ভপাত করে সন্তানকে ভক্ষণ করাতো,জোর করে রক্ত, মল এবং বীর্যকে ব্যবহার করাতো, মানুষকে শয়তানের উদ্দেশ্য বলি দিত এবং কিছু শয়তান পুলিশ অফিসারও ছিল যারা এসব কর্মকান্ডের প্রমাণকে লুকিয়ে ফেলতে সাহায্য করত এবং ক্রিস্টানদের কবরের পবিত্রতা নষ্ট করত। এসব ঘটনার কোন প্রমাণ পাওয়া যায় নাই।যেসব প্রমাণ হাজির করা হয়েছে সেগুলো হয়ত কোন ব্যক্তির শিশুকালে স্মৃতি , অত্যন্ত বিতর্কিত স্বীকারোক্তি বা কোন শিশুর প্রশংসাপত্র।
কেনিয়া জাতীয় মহিলা ক্রিকেট দল
কেনিয়া জাতীয় মহিলা ক্রিকেট দল মহিলাদের আন্তর্জাতিক ক্রিকেটে কেনিয়ার হয়ে ক্রিকেট খেলে থাকে। ২০০৬ সালে তারা প্রথম কেনিয়া এ ও উগান্ডার বিরুদ্ধে ত্রিদেশীয়-সিরিজ খেলে।
রেকর্ড
কেনিয়া মহিলা দলের রেকর্ড
টুয়েন্টি২০ আন্তর্জাতিক
কেনিয়ার মহিলাদের হয়ে টি-টোয়েন্টিতে সর্বোচ্চ রান
অন্যান্য দেশ বনাম ডব্লিউটি২০আই রেকর্ড
ডব্লিউটি২০আই #১১৩২-এ রেকর্ড সম্পূর্ণ। সর্বশেষ আপডেট করা হয়েছে ১৮ জুন ২০২২।
ম্যায় তেরা হিরো
ম্যায় তেরা হিরো হলো ডেভিড ধবন দ্বারা পরিচালিত ভারতীয় হিন্দি ভাষার অ্যাকশন-কমেডি চলচ্চিত্র। এই চলচ্চিত্রের প্রধান ভূমিকায় বরুণ ধবন শ্রীনাথ প্রসাদ (সিনু), ইলিয়ানা ডি ক্রুজ শুনাইনা এবং নার্গিস ফাখরি আয়েশা চরিত্রে অভিনয় করেছেন।
কাহিনী
একটি কলেজ জুড়ে ওটি, শ্রীনাথ প্রসাদ ওরফে 'সিনু' ( বরুণ ধবন ) তার চূড়ান্ত পরীক্ষার দুই নম্বরের দ্বারা ব্যর্থ। ডিগ্রি পেতে আগ্রহী, তিনি তার বিয়ের সময় অধ্যাপকের কন্যাকে অপহরণ করেন এবং তার অধ্যাপক ( রাজু খের ) কে তার মেয়ের বিনিময়ে আরও দুটি নম্বর দেওয়ার দাবি করেন । সিনু ঘটনাক্রমে তার বাবা-মাকে তার বাড়িতে ঢুকতে দেওয়ার পরে তার সাথে যেতে দেয় এবং তার পরিকল্পনা ব্যর্থ হয়।
যদিও শেনুর বাবা তাকে তার শপিংমলে চাকরির প্রস্তাব দিচ্ছেন, সেনু বেঙ্গালুরুতে টিফ্ট কলেজে একটি ডিগ্রি নেওয়ার পরিকল্পনা করেছেন । তিনি উটিকে ট্রেন থেকে বেঙ্গালুরুর উদ্দেশ্যে যাত্রা করলেন । ট্রেনে, তিনি একদল কিশোরী কিশোরীকে ক্ষতিগ্রস্ত একটি গ্যাংকে মারধর করেন। শেনু যখন বেঙ্গালুরু আসেন, তখন সেখানে বসবাসরত তার এক বন্ধু অনিচ্ছায় তাকে তার বাড়িতে থাকতে দেয়।
শিনু একবার টিফ্ট কলেজে আসার পরে তিনি পড়াশুনা বাদে অন্য কিছুতে মনোনিবেশ করার জন্য কৃষ্ণের ( সালমান খানের কণ্ঠ) প্রার্থনা করেন। যাইহোক, তিনি শেষ হয়ে গেলে তিনি সুনাইনা ( ইলিয়ানা ডি ক্রুজ ) নামের একটি মেয়ে দেখেন এবং তার প্রতি আকৃষ্ট হন। তিনি তার দৃষ্টি আকর্ষণ করার চেষ্টা করেন, কিন্তু তিনি তাকে ক্রমাগত উপেক্ষা করেন। তিনি তাকে বলেছিলেন যে তিনি অঙ্গদ নেগির ( অরুণোদয় সিংহ ) নামক একজন দুর্নীতিগ্রস্ত পুলিশ সদস্যকে বিয়ে করতে বাধ্য করেছিলেন, যেহেতু তিনি তার বাবাকে অঙ্গদ এর সাইডিকিক এবং বন্ধু পিটারকে গুলি করার জন্য প্ররোচিত করেছিলেন ( রাজপাল যাদব)) বাহু। আঙ্গাদের লোকেরা সীনুকে তাড়া করতে লাগল যতক্ষণ না সে তার দু'জনকে মারধর করে এবং বাকিদের ভয় দেখায়। সেনু তার সাথে একটি চুক্তি করার জন্য এবং সুনাইনা ত্যাগ করার জন্য আঙ্গাদের কাছে যায়, তবে অঙ্গদ (বিশ্বাস করে যে সে এটি করতে পারে না) সেনুকে তিন দিন পর্যন্ত সুনাইনাকে ডুবিয়ে দেওয়ার চেষ্টা করার সুযোগ দেয়। সেনু প্রকাশ্যে সুনাইনাকে বলে যে সে তাকে ভালবাসে এবং তাকে বলে যে অঙ্গদ এবং তার গুন্ডাদের ভয় পাবেন না। সে সাহস অর্জন করে, আঙ্গাদের পুরুষদের ভয় দেখায় এবং সিনুর প্রেমে পড়ে। অঙ্গদ সেনুকে খুঁজে পায়, কী ঘটেছিল তা আবিষ্কার করে এবং সিনুকে গুলি করার চেষ্টা করে, তবে পরিবর্তে ঘটনাক্রমে পিটারকে গুলি করে। মিডিয়া দ্রুত তা জানতে পারে এবং পুলিশ অফিসার হিসাবে অঙ্গদ স্থগিত হয়ে যায় ।
সুনাইনাকে অপহরণ এবং হেলিকপ্টারটিতে নিয়ে যাওয়া অবধি সমস্ত কিছুই ঠিক আছে বলে মনে হয়। সেনু আঙ্গাদের কাছ থেকে জানতে পেরেছিল যে সুনাইনাকে এশিয়ার অন্যতম কুখ্যাত গ্যাংস্টারদের মধ্যে বিকান্ত সিংহলের ( অনুপম খের ) প্রাসাদে নিয়ে যাওয়া হবে । বিক্রান্তের মেয়ে আয়েশা ( নার্গিস ফখরি ) উটি থেকে বেঙ্গালুরু ট্রেনে ছিলেন সিেনু সেখানে ছিল এবং তার চিত্তাকর্ষক লড়াইয়ের দক্ষতায় আকৃষ্ট হয়েছিল। তিনি তার বাবার অভিজ্ঞতা এবং সেইসাথে তার সাথে তার বিবাহ করার আগ্রহের কথা বলেছিলেন। অঙ্গদ ও পিটার বিক্রান্তের লোকদের বলেছিল যে সেনুকে পাওয়ার জন্য তারা সুনাইনাকে তাদের জায়গায় নিয়ে যেতে হবে, সীনুকে জোর করে আয়েশাকে বিয়ে করতে বাধ্য করেছিল।
সিনেমার দ্বিতীয়ার্ধে সিনু থাইল্যান্ডের ব্যাংককে বিক্রান্তের বাসায় যায় । তিনি বিক্রান্ত ও তার বন্ধু এবং বলি ( সৌরভ শুক্লা ) কে এই ভাবনায় প্ররোচিত করেন যে তিনি আয়েশাকে বিয়ে করতে চান। যাইহোক, তিনি অনুরোধ করেছিলেন যে তাকে বিয়ের দিনের আগে আয়েশাকে জানার জন্য দশ দিন সময় দেওয়া হয়, যা বিকশান্ত প্রথমে আয়েশা তার বাবাকে "সেনু যেমন বলেছিলেন তেমন করতে" না বলা পর্যন্ত অস্বীকার করেছিল। আয়েশা সুনাইনাকে তার যে কোনও পোশাক পরতে দেয় কারণ তার সমস্ত পোশাকের জন্য একটি "অতিরিক্ত টুকরা" রয়েছে। আয়েশা ও সিনু এক সাথে দিন কাটালেন; পরে, সিনু আয়েশাকে বলে যে সে তাকে ভালবাসে না। পরে যখন अंगদ ও পিটার আসেন, তখন তিনি নিখুঁত কাকতালীয় হয়ে अंगাদের প্রেমে পড়ে যান।
শেনু এবং সুনাইনা আঙ্গাদের প্রতি আয়েশার প্রেমকে তাদের সমস্যা সমাধানের উপায় হিসাবে ব্যবহার করে। সুনাইনা আয়েশাকে অভিন্ন পোশাক পরেন; ফলস্বরূপ, আঙ্গাদ আয়েশার জন্য সুনাইনাকে বিভ্রান্ত করে, আয়েশাকে বিশ্বাস করে যে অঙ্গদ তাকে ভালবাসে। পরে পরিকল্পনাটি ব্যর্থ হয়, যদিও, যখন अंगদ এটি বুঝতে পারে এবং আয়েশাকে আবারও সেনুকে বিয়ে করার জন্য কৌশল করে। অঙ্গদ আয়নাকে চুমু খেতে খেতে সেনু ও সুনাইনা দ্বারা ঠকিয়েছিল, কিন্তু বিক্রান্ত এটিকে দেখেছে এবং তাকে গুলি করার জন্য আঙ্গাদের দিকে বন্দুক দেখায়, কিন্তু আয়েশা মাঝখানে গিয়ে তাকে থামিয়ে দিয়ে বলে যে সে অঙ্গদকে ভালবাসে। এটি দেখে আঙ্গাদ বুঝতে পারল যে আয়েশার প্রতি তার ভালবাসা সত্য এবং আয়েশা তার পক্ষে সুনাইন নয়, তার পক্ষে সঠিক মেয়ে এবং আয়েশাকে বিয়ে করার সিদ্ধান্ত নিয়েছে। বিক্রত বুঝতে পারে যে তার মেয়ে অঙ্গদকে ভালবাসে এবং অনিচ্ছায় সিনুকে বলে যে আয়শা অঙ্গদকে বিয়ে করবে। শেনু যন্ত্রণার ভান করে তবে পরে উদ্‌যাপন করে। আয়েশা অঙ্গদকে বিয়ে করে।
আবর্জনা কুড়ানো ব্যক্তি
একজন আবর্জনা কুড়ানো ব্যক্তি বলতে এমন একজন ব্যক্তিকে বোঝায় যে অন্য লোকের ফেলে দেওয়া বর্জ্য বস্তু বা আবর্জনা সংগ্রহ করে, সেগুলি থেকে বাছাই করে পুনরায় ব্যবহারযোগ্য বা পুনঃচক্রায়নযোগ্য বস্তু বা পদার্থ উদ্ধার করে এবং পরে সেগুলিকে হয় ব্যক্তিগতভাবে ভোগ করে কিংবা কম দামে বিক্রি করে জীবিকা নির্বাহ করে থাকে। বাংলা ভাষায় এদেরকে "কুড়ানি", "টোকাই", ইত্যাদি নেতিবাচক নামেও ডাকা হয়। সারা বিশ্ব জুড়ে বহু কোটি আবর্জনা কুড়ানো ব্যক্তি রয়েছে। এদের সিংহভাগই উন্নয়নশীল দেশগুলিতে বাস করে। তবে শিল্পোত্তর দেশগুলিতেও এদের সংখ্যা ধীরে ধীরে বৃদ্ধি পাচ্ছে।
প্রাচীনকাল থেকেই বিভিন্ন উপায়ে আবর্জনা কুড়ানোর প্রচলন হয়ে এসেছে। তবে আধুনিক যুগের আবর্জনা কুড়ানোর ঐতিহ্যটি মূলত ১৯শ শতকের শিল্পায়নের যুগে শেকড় গেড়েছিল। বিংশ শতাব্দীর শেষভাগে এসে এবং একবিংশ শতাব্দীর শুরুতেও নগরায়ন, বিষাক্ত উপনিবেশবাদ এবং বৈশ্বিক আবর্জনা বাণিজ্যের কারণে আবর্জনা কুড়ানোর পেশাটি উন্নয়নশীল বিশ্বে ব্যাপকভাবে বিস্তারলাভ করেছে। বহু নগরীতে কেবল কঠিন আবর্জনা সংগ্রহের ব্যবস্থা আছে। কিছু কিছু দেশের আবর্জনা কুড়ানো ব্যক্তিরা শক্ত আবর্জনা সংগ্রহের সিংহভাগ বা পুরোটাই সম্পাদন করেন। ফলে সর্বব্যাপী জনগণের সুবিধা হয় এবং উচ্চহারের পুনঃচক্রায়ন সম্ভব হয়।
আবর্জনা কুড়ানো ব্যক্তিরা স্থানীয় অর্থনীতি, জনস্বাস্থ্য ও নিরাপত্তা, টেকসই পরিবেশ, ইত্যাদিতে গুরুত্বপূর্ণ অবদান রাখে। কিন্তু বেশিরভাগ দেশেই আবর্জনা কুড়ানো ব্যক্তিদের সামাজিক মর্যাদা অত্যন্ত নিম্ন, তাদের কাজের ও বসবাসের পরিবেশ অস্বাস্থ্যকর ও অপর্যাপ্ত। তারা স্থানীয় প্রশাসনের কাছ থেকেও খুবই কম সুবিধা ভোগ করে। তাদেরকে অনানুষ্ঠানিক অর্থনীতির অংশ হিসেবে গণ্য করা হয়। তারা সাধারণত বস্তিবাসী হয় এবং জীবিকা উপার্জনের আর কোনও উপায় খুঁজে না পেয়ে এই অনানুষ্ঠানিক পেশাতে কাজ করতে আসে। ইদানীং শক্তিশালী ব্যবসায় প্রতিষ্ঠানগুলিও আবর্জনা সংগ্রহের ব্যাপারে উৎসুক হয়েছে বলে সেগুলির সাথে তাদেরকে সংগ্রাম করে চলতে হচ্ছে।
আবর্জনা কুড়ানো ব্যক্তিরা গৃহস্থালি, ব্যবস্থা ও শিল্পকারখানার বর্জ্য পদার্থ সংগ্রহ করে। তারা ব্যক্তিগত আবর্জনাধার (ডাস্টবিন, ডাম্পস্টার) থেকে, সড়কের বা জলপ্রবাহ বা জলাশয়ের ধার থেকে কিংবা আবর্জনাক্ষেত্র থেকেও এগুলি সংগ্রহ করতে পারে। কেউ প্রয়োজনীয় দ্রব্যের খোঁজে এ কাজ করে। আবার কেউ পুনঃচক্রায়নযোগ্য বস্তু মধ্যসত্ত্বভোগী কিংবা ব্যবসা প্রতিষ্ঠানের কাছে বিক্রি করে।
অর্থনৈতিক প্রভাব
২০০৭ সালে প্রকাশিত একটি গবেষণা গ্রন্থ অনুযায়ী, ভারতের মুম্বই নগরীতে ৩০ হাজার আবর্জনা কুড়ানো ব্যক্তি ছিল, যারা প্রায় ৪ শত অতিক্ষুদ্র ব্যবসা প্রতিষ্ঠান সৃষ্টি করে ঐ সব বর্জ্য প্রক্রিয়াজাত করে ভোগ্য পণ্য তৈরি করে বিক্রি করত। এইসব কর্মকাণ্ডের বাৎসরিক মূল্য ছিল প্রায় ১০০ কোটি মার্কিন ডলার। একই সময়ে দক্ষিণ আমেরিকার আর্জেন্টিনার রাজধানী বুয়েনোস আইরেস নগরীতে প্রায় ৪০ হাজার আবর্জনা কুড়ানো ব্যক্তি কার্ডবোর্ড ও অন্যান্য পুনঃচক্রায়নযোগ্য বস্তু রাস্তা থেকে সংগ্রহ করত, যার অর্থনৈতিক প্রভাবের মূল্যমান প্রায় ১৭ কোটি ৮০ লক্ষ মার্কিন ডলার। ইন্দোনেশিয়ার রাজধানী জাকার্তাতে আবর্জনা কুড়ানো ব্যক্তিরা নগরীর বর্জ্যের প্রায় এক-চতুর্থাংশ পুনরুদ্ধার করে, যার ওজন বাৎসরিক প্রায় ৩ লক্ষ ৭৮ হাজার টন; এতে জাকার্তা নগরীর প্রতি মাসে ৩ লক্ষ মার্কিন ডলার সাশ্রয় হয় এবং অর্থনীতিতে এই কাজের প্রভাবের মূল্য প্রায় ৫ কোটি মার্কিন ডলার।
আবর্জনা কুড়ানো ও অবৈধ শিশুশ্রম
প্রায়শই হতদরিদ্র পরিবারের শিশুরা আবর্জনা কুড়ানোর কাজে নিয়োজিত হয়। তারা নিজের জীবন বাঁচাতে কিংবা পরিবারের আয়ে অবদান রাখতে এই কাজ করে থাকে। উন্মুক্ত আবর্জনাক্ষেত্রে এই ধরনের কর্মকাণ্ডকে বিশ্ব ব্যাংকের একটি প্রতিবেদনে শিশুশ্রমের সর্বনিকৃষ্ট একটি রূপ হিসেবে বর্ণনা করা হয়েছে। এর ফলে শিশুর স্বাস্থ্যের ক্ষতি হয় এবং তাদের দৈহিক ও মানসিক বিকাশ ব্যহত হয়।
জামিল চৌধুরী
প্রাথমিক জীবন
জামিল চৌধুরী ঢাকা বিশ্ববিদ্যালয় থেকে পদার্থবিজ্ঞানে এমএসসি পাশ করেন। তিনি আমেরিকার নর্থ ক্যারোলিনা বিশ্ববিদ্যালয় থেকে নিউক্লিয়ার ফিজিকসে উচ্চশিক্ষা অর্জন করেন।
কর্মজীবন
জামিল চৌধুরী ১৯৫২ সালের বাংলা ভাষা আন্দোলন এবং ১৯৭১ সালের মুক্তিযুদ্ধে সক্রিয় অংশগ্রহণ করেন। তিনি ঢাকা বিশ্ববিদ্যালয়ে ১৯৬৪ থেকে ১৯৭৮ সাল পর্যন্ত অধ্যাপনা করে সরকারি চাকরিতে যুক্ত হন। তিনি বাংলাদেশ টেলিভিশনের প্রথম মহাপরিচালক ছিলেন। ২৫ ডিসেম্বর ১৯৬৪ সাল থেকে তিনি সত্তরের দশকের প্রায় শেষ ভাগ পর্যন্ত মহাপরিচালক হিসেবে দায়িত্ব পালন করেন। তিনি সত্তরের দশকের শেষ ভাগ থেকে আশির দশকের শুরু পর্যন্ত অতিরিক্ত সচিব পদমর্যাদাসম্পন্ন পরিকল্পনা মন্ত্রণালয়ের পরিকল্পনা বাস্তবায়ন ব্যুরোর পরিচালক ছিলেন। আশির দশকে তিনি জাতীয় গণমাধ্যম ইনস্টিটিউটের মহাপরিচালক ছিলেন। তিনি শিক্ষা মন্ত্রণালয়ের অতিরিক্ত সচিব (১৯৮৮-১৯৯১) ছিলেন। ১৯৯২ সালে তিনি সরকারি চাকুরি থেকে অবসর নেন।
তিনি ২০০০ সালে বিশ্বভারতী বিশ্ববিদ্যালয়ের ভিজিটিং ফেলো হিসেবে দায়িত্ব পালন করেন। তিনি ছায়ানট এবং জাতীয় রবীন্দ্রসংগীত সম্মিলন পরিষদের সহসভাপতি ছিলেন।
গ্রন্থ
জামিল চৌধুরীর উল্লেখযোগ্য প্রকাশিত গ্রন্থের মধ্যে রয়েছে:-
শাহবাজ চৌহান
শাহবাজ চৌহান (জন্ম: ২৩ সেপ্টেম্বর ১৯৯৫) একজন বাংলাদেশী ক্রিকেটার। ১৮ মে ২০১৬ সালে ঢাকা প্রিমিয়ার বিভাগ ক্রিকেট লিগে কলাবাগান ক্রীড়া চক্রের হয়ে তিনি লিস্ট এ ক্রিকেটে স্থান অর্জন করেন। তিনি ২৫ ফেব্রুয়ারি ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে টি- টোয়েন্টিতে আত্মপ্রকাশ করেন।
ঘানসোর
ঘানসোর (Ghansor) ভারতের মধ্য প্রদেশ রাজ্যের সেওনি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮২ মিটার (১৯০৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঘানসোর শহরের জনসংখ্যা হল ৬১৩০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে ঘানসোর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
রসুলপুর ইউনিয়ন, নিয়ামতপুর
রসুলপুর ইউনিয়ন বাংলাদেশের রাজশাহী বিভাগের নওগাঁ জেলার নিয়ামতপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
দেবলা মিত্র
দেবালা মিত্র (১৪ ডিসেম্বর ১৯২৫ – ২ ডিসেম্বর ২০০৫) একজন ভারতীয় প্রত্নতত্ত্ববিদ। তিনি ১৯৮১ থেকে ১৯৮৩ সাল পর্যন্ত ভারতের প্রত্নতাত্ত্বিক জরিপের (এএসআই) মহাপরিচালক হিসাবে দায়িত্ব পালন করেন। তিনি প্রথম নারী প্রত্নতত্ত্ববিদ এএসআই প্রধান।
জন্ম ও প্রারম্ভিক জীবন
দেবলা মিত্র ১৯২৫ খ্রিস্টাব্দের ১৪ ডিসেম্বর বেঙ্গল প্রেসিডেন্সির (বর্তমানে বাংলাদেশ) খুলনার আজগড়া গ্রামে জন্মগ্রহণ করেন। পিতা রাখালচন্দ্র পাল ও মাতা শৈলবালা দেবী। খুলনা গার্লস স্কুলে পড়াশোনা করেন। ১৯৪০ খ্রিস্টাব্দে ম্যাট্রিক পাশ করেন। অল্প বয়সেই তার বিবাহ হয় মোহনলাল মিত্রের সঙ্গে। সংসার কর্মের সঙ্গে তিনি অদম্য নিষ্ঠায় পড়াশোনা করেছেন। আই এ, বি এ ও প্রথম শ্রেণীতে দ্বিতীয় হয়ে প্রাচীন ভারতীয় ইতিহাস নিয়ে এম এ পাশ করেন কলকাতা বিশ্ববিদ্যালয় থেকে ১৯৪৬ খ্রিস্টাব্দে। ১৯৫০-৫২ খ্রিস্টাব্দে রিসার্চ স্কলার হিসাবে কলকাতা বিশ্ববিদ্যালয়েই কর্মরত থাকেন। ১৯৬৩ খ্রিস্টাব্দে তিনি তেলকুপির মন্দিরের উপর গবেষণা করে গ্রিফিথ পুরস্কার লাভ করেন।
এএসআই বা ভারতীয় পুরাতত্ত্ব সর্বেক্ষণ
মিত্র ১৯৪০-এর দশকে এএসআই-তে যোগ দেন এবং ১৯৮১ সালে বি কে থাপারের মহাপরিচালক পদে অধিষ্ঠিত হওয়ার আগে এএসআই এর অতিরিক্ত মহাপরিচালক হিসাবে দায়িত্ব পালন করেন।
বগীরহাট মাধ্যমিক বিদ্যালয়
বগীরহাট মাধ্যমিক বিদ্যালয় বঙ্গোপসাগরের তীরবর্তী অঞ্চল বরগুনা জেলার তালতলী উপজেলার ছোটবগী গ্রামে অবস্থিত একটি মাধ্যমিক বিদ্যালয়।
ইতিহাস
বগীরহাট মাধ্যমিক বিদ্যালয়টি তালতলী উপজেলার অন্যতম প্রসিদ্ধ শিক্ষাপ্রতিষ্ঠান। ১ জানুয়ারী ১৯৮৫ সালে মুক্তিযোদ্ধা মোঃ আব্দুল লতিফ উদ্যোগে প্রতিষ্ঠানটি মাত্র ৩৪জন শিক্ষার্থী নিয়ে যাত্রা শুরু করে।
অবকাঠামো
বিদ্যালয়টি ৫ টি পৃথক ভবনে শ্রেণী কার্যক্রম পরিচালনা করে থাকে। দুইটি পাকা ভবন যার ১ টি ২ তলা বিশিষ্ট আর ১ টি ৫ তলা বিশিষ্ট (নির্মাণাধীন) ও ৩ টি টিনশেড ঘর ।
শিক্ষা কার্যক্রম
বিদ্যালয়টির শিক্ষা কার্যক্রম জাতীয় শিক্ষাক্রম অনুযায়ী পরিচালিত হয়।
সহশিক্ষা কার্যক্রম
একেডেমিক শিক্ষার পাশাপাশি বগীরহাট মাধ্যমিক বিদ্যালয়ের ছাত্র-ছাত্রীরা নিয়মিত সহশিক্ষা কার্যক্রমে অংশগ্রহণ করে আসছে। তাদের রয়েছে নিজস্ব স্কাউট দল, ফুটবল দল, ক্রিকেট দল, ব্যাডমিন্টন দল ও ভলিবল দল। বিদ্যালয়ের ছাত্রছাত্রীরা নিয়মিতভাবে জেলা-উপজেলা পর্যায়ের নানা প্রতিযোগিতায় অংশগ্রহণ করে আসছে। তাছাড়া, বিভিন্ন জাতীয় দিবস তারা স্বতঃস্ফূর্তভাবে পালন করে থাকে।
শিক্ষকমন্ডলী
বিদ্যালয়ের প্রধানশিক্ষক মোঃ ইদ্রিসুর রহমান সহ বিদ্যালয়টিতে মোট ১১ জন শিক্ষক রয়েছেন।
আরো দেখতে পারেন
আলীর বন্দর এ. এম. মাধ্যমিক বিদ্যালয়
আর. বি. ওয়েন্স
আর বি ওয়েন্‌স একজন মার্কিন তড়িৎ প্রকৌশলী এবং রসায়নবিদ। তিনি বিখ্যাত বিজ্ঞানী আর্নেস্ট রাদারফোর্ডের সাথে যৌথ গবেষণা পরিচালনার সময় থোরিয়াম নামক তেজস্ক্রিয় মৌলের প্রসর্গ আবিষ্কার করেন। ওয়েন্‌স মূলত মার্কিন যুক্তরাষ্ট্রের ফিলাডেলফিয়াতে অবস্থিত ফ্রাঙ্কলিন ইনস্টিটিউটে কাজ করতেন। একজন তরুণ তড়িৎ প্রকৌশলী হিসেবে তিনি থোরিয়ামের যৌগ এবং এর বিকিরণ নিয়ে রাদারফোর্ডের সাথে গবেষণা করছিলেন। একদিন গবেষণাগারে প্রবেশের সময় সজোরে দরজা খুলেন। এ সময় ভিতরে বায়ু প্রবাহের সৃষ্টি হয়। এর কারণে থোরিয়াম পৃস্তুতির বিক্রিয়ার হার কমে যায়। প্রথমে তারা বিষয়টি অত গুরুত্বের সাথে নেননি। কিন্তু পড়ে দেখতে পান, সামান্য বায়ু প্রবাহিত হলেও থোরিয়াম যৌগের বিক্রিয়ার হার কমে যায় অর্থায় এর বিকিরণের কীব্রতাও কমে যায়। এ থেকে তারা সিদ্ধান্তে আসেনন, যে থোরিয়াম থেকে অবিরাম ধারায় তেজস্ক্রিয় গ্যাস নির্গত হচ্ছে যা বুয়ুপ্রবাহের কারণে অপসৃত হয়। এ কারণে বায়ুপ্রবাহের উপস্থিতিতে এর তেজস্ক্রিয়তা অনেক কমে যায়। তারা এই গ্যাসের নাম দেন থোরিয়ামের প্রসর্গ তথা থোরন। একেই প্রসর্গ আবিষ্কারের সূচনা বলা যেতে পারে।
বৃষ্টিচ্ছায়
বৃষ্টিচ্ছায় হ'ল একটি পার্বত্য অঞ্চলের অনুবাত ঢালের দিকের শুষ্ক অঞ্চল (বাতাস থেকে দূরে)। পর্বতমালা, বৃষ্টি উৎপাদনকারী আবহাওয়া ব্যবস্থাকে অতিক্রম করতে না দিয়ে তার "ছায়া" হিসাবে একটি শুষ্ক অংশ (পর্বত) পিছনের দিকে পাঠিয়ে দেয়। বায়ু এবং আর্দ্র বায়ু প্রবাহিত হ'য়ে পাহাড়ের শীর্ষে পৌঁছে, যেখানে সেই শীর্ষ অতিক্রম করার আগে ঘনীভূত হ'য়ে বৃষ্টিপাত ঘটায়। বাতাস, যথেষ্ট আর্দ্রতা-ছাড়া হ'য়ে, পর্বত অতিক্রম ক'রে অগ্রসর হওয়ার সময় "বৃষ্টিচ্ছায়" নামক একটি শুষ্কতর দিক তৈরি করে।
বর্ণনা
এই অবস্থার সৃষ্টি হয় কারণ, উষ্ণ আর্দ্র বায়ু অরোগ্রাফিক উত্তোলন-এর ফলে পর্বতমালার শীর্ষে উঠে যায়। ক্রমবর্ধমান উচ্চতার সাথে সাথে বায়ুমণ্ডলীয় চাপ হ্রাস পেতে থাকার জন্য, বায়ু প্রসারিত হয় এবং রুদ্ধতাপীয় ঠান্ডা বিন্দুতে গিয়ে, বাতাস তার রুদ্ধতাপীয় শিশির বিন্দুতে পৌঁছোয়। প্রসঙ্গত, সাধারণত আবহাওয়ার পূর্বাভাসে যে ধ্রুব চাপ শিশির বিন্দুর উল্লেখ থাকে, তার সাথে এই রুদ্ধতাপীয় শিশির বিন্দু এক নয়। এই রুদ্ধতাপীয় শিশির বিন্দুতে, আর্দ্রতা, পাহাড়ের উপর ঘনীভূত হয় এবং পর্বতের শীর্ষে প্রতিবাত বা বাতাসের দিকের ঢালে বৃষ্টিপাত ঘটায়। এরপর অনুবাত ঢাল বরাবর বাতাসের অবতরণের সময় আগেই প্রতিবাত ঢালে বৃষ্টিপাত ঘটানোর কারণে, তার আর্দ্রতা অনেকটাই হারিয়ে ফেলে। সাধারণত, পর্বতের অনুবাত ঢালে বাতাস নীচে নামার সময় রুদ্ধতাপীয় সংঙ্কোচন (দেখুন ফোহেন বাতাস) এর কারণে উষ্ণতর হ'তে থাকে। এর ফলে তার আর্দ্রতার শোষণ বেড়ে যায় এবং সেখানে একটি শুষ্ক অঞ্চল তৈরি করে।
উল্লেখযোগ্য বৃষ্টিচ্ছায় অঞ্চল
পৃথিবীর নিরক্ষ অঞ্চলকে ঘিরে নিয়মিত ধরনের বাতাস নিয়ন্ত্রক নিদর্শন পাওয়া যায়। প্রায় ৩০° N এবং ৩০° S এর মধ্যবর্তী অংশে, মূলত উত্তর গোলার্ধ-এ উত্তর-পূর্ব দিক এবং দক্ষিণ গোলার্ধ-এ দক্ষিণ-পূর্ব দিক থেকে বাণিজ্য বাতাস প্রবাহিত হয়। পশ্চিমা হ'ল ৩০ থেকে ৬০ ডিগ্রি অক্ষাংশ-এর মধ্যবর্তী অক্ষাংশ-এ অবস্থান করা বাতাস, যা মূলত উত্তর গোলার্ধের দক্ষিণ-পশ্চিম দিক থেকে এবং দক্ষিণ গোলার্ধে উত্তর-পশ্চিম দিক থেকে প্রবাহিত হয়। মধ্য অক্ষাংশের সবচেয়ে শক্তিশালী পশ্চিমা বাতাস ৩০ থেকে ৫০ ডিগ্রি অক্ষাংশের মধ্যে গর্জনশীল চল্লিশায় আসতে পারে।
কিছু উল্লেখযোগ্য বৃষ্টিচ্ছায় অঞ্চলের উদাহরণগুলির মধ্যে রয়েছে:
উত্তর আমেরিকা
বৃহত্তর ক্ষেত্রে, উত্তর আমেরিকার আভ্যন্তরীণ সমতল পুরোপুরি উত্তর আমেরিকান কর্ডিলেরা পর্বত দ্বারা প্রশান্ত মহাসাগরের বহু পরিচিত পশ্চিমা থেকে রক্ষা পেয়েছে। কর্ডিলেরার মধ্যে নির্দিষ্ট উপত্যকার অঞ্চলগুলিতে নির্দিষ্ট পর্বতমালার প্রত্যক্ষ ফাঁকে আরও স্পষ্ট করে প্রভাব দেখা যায়। পশ্চিম ইউনাইটেড স্টেটস-এর বেশিরভাগ বৃষ্টিচ্ছায় অঞ্চল সিয়েরা নেভাডা এবং ক্যাসকেডস কারণে হয়েছে।
ইউরোপ
উত্তর ইংল্যান্ডের পেনাইন, ওয়েলশ পর্বতমালা, লেক ডিস্ট্রিক্ট এবং স্কটল্যান্ডের উচ্চভূমি একটি বৃষ্টিচ্ছায় তৈরি করেছে। এর বেশিরভাগ অংশই পূর্ব যুক্তরাজ্যের অন্তর্ভুক্ত। প্রচলিত দক্ষিণ-পশ্চিমের বাতাসের কারণেই এটি ঘটেছে। উদাহরণ হিসাবে, ম্যানচেস্টার এবং গ্লাসগোতে যথাক্রমে শেফিল্ড এবং এডিনবার্গ-এর দ্বিগুণ বৃষ্টিপাত হয় (যদিও এডিনবার্গ এবং গ্লাসগোয়ের মধ্যে কোনও পর্বত নেই)। বৈসাদৃশ্যটি উত্তরে আরও শক্তিশালী। সেখানে আবেরডিন-এ ফোর্ট উইলিয়াম বা স্কাই (Skye)-এর এক তৃতীয়াংশ বৃষ্টিপাত হয়। ফেনস অফ ইস্ট অ্যাঞ্জেলিয়া এবং সেভিলিতে বৃষ্টিপাতের পরিমাণ একই রকম।
আন্দ্রে লুনিয়ভ
আন্দ্রে ইয়েভগেনিয়েভিচ লুনিয়ভ (Андрей Евгеньевич Лунёв; জন্ম: ১৩ নভেম্বর ১৯৯১) হলেন রাশিয়ার একজন পেশাদার ফুটবলার, যিনি রুশ ক্লাব জেনিত সেন্ট পিটার্সবার্গ এবং রাশিয়া জাতীয় ফুটবল দলে একজন গোলরক্ষক হিসেবে খেলেন।
এফসি উফা
২০১৫ সালে ২৯ জুলাই তারিখে, ফুটবল ক্লাব উফা পক্ষ হয়ে নিশ্চিত করা হয় যে, আন্দ্রে লুনিয়ভ এক বছরের জন্য তাদের দলের সাথে চুক্তিবদ্ধ হয়েছে। ২০১৬ সালের ১১ই সেপ্টেম্বর এফসি ক্রাসনোদরের বিপক্ষে খেলার মাধ্যমে রাশিয়ান প্রিমিয়ার লিগে অভিষেক করেন।
জেনিত সেন্ট পিটার্সবার্গ
২০১৬ সালের ২৩শে ডিসেম্বর তারিখে, তিনি জেনিত সেন্ট পিটার্সবার্গের সাথে ৪ বছর ৬ মাসের জন্য এক চুক্তি স্বাক্ষর করেন।
আন্তর্জাতিক
২০১৭ সালের ১০ই অক্টোবরে, ইরানের বিরুদ্ধে এক প্রীতি ম্যাচে রাশিয়া জাতীয় ফুটবল দলের হয়ে তিনি অভিষেক করেন।
জেমিল বায়িক
জেমিল বায়িক (জন্ম ১৯৫১ সালে কেবান, এলাজিয়) কুর্দিস্তান ওয়ার্কার্স পার্টির (পিকেকে) পাঁচ প্রতিষ্ঠাতার একজন, এবং এই সংগঠনের শীর্ষ নেতৃবৃন্দের মধ্যে অন্যতম। তিনি কুর্দিস্তান কমিউনিটিজ ইউনিয়নের (কোমা জিভাকেন কুর্দিস্তান, কেসিকে) ১২ সদস্যের নেতৃত্ব পরিষদের সদস্য। এটি পিকেকে-র একটি কুর্দি রাজনৈতিক অঙ্গসংগঠন। তিনি পিকেকে-র তিন সদস্যের নির্বাহী কমিটিরও অংশ। এটি এই সংস্থার নেতৃস্থানীয় সংস্থা। এর সদস্যরা হলেন, তিনি নিজে, পিকেকে নেতা মুরাত কারাইলান এবং রোজাভার পিকেকে-র কমান্ডার ফেহমান হোসেন।
জীবন
তিনি আবদুল্লাহ ওজালান, হাকি কারের, দুরান কালকান, আলী হায়দার কায়তান এবং মজলুম দোয়ানের আশেপাশের একটি দলের সদস্য ছিলেন যা ১৯৭৩ সাল থেকে আদর্শের উপর কেন্দ্রীভূত নিয়মিত সভা করে এবং কুর্দিস্তান বিপ্লবী হিসেবে পরিচিত হয়ে ওঠে । ১৯৭৮ সালে পিকেকে-র প্রথম সভায় বায়িককে সংগঠনের উপ-মহাসচিব নিযুক্ত করা হয়, যার ফলে তিনি পিকেকে-র দ্বিতীয় ব্যক্তি (আবদুল্লাহ ওজালনের পরে) হন এবং ১৯৯৫ সাল পর্যন্ত তিনি পিকেকে-র সামরিক শাখা আর্তেশেন রিজারিয়া গেলি কুর্দিস্তান (এআরজিকে) বা পিপলস লিবারেশন আর্মির নেতা হিসেবে দায়িত্ব পালন করেন। নব্বইয়ের দশকের শুরুতে তিনি লেবাননের সিরিয়া নিয়ন্ত্রিত বেকা উপত্যকায় পিকেকে-র প্রশিক্ষণ শিবির মাহসুম কোরকমাজ একাডেমির ক্যাম্প ডিরেক্টর ছিলেন।
পিকেকে নেতা আবদুল্লাহ ওজালানের গ্রেফতারের পর, বায়িক এবং মুরাত কারাইলান পিকেকে-র নেতৃত্ব দেওয়ার জন্য ভোট পান। তুরস্কের দাবি অনুযায়ী, ওসমান ওজালান, নিজামেতিন তাস (যিনি এর আগে নেতৃত্বের সংগ্রামে ওসমান ওজালানের বিরুদ্ধে বায়িককে সমর্থন করেছিলেন) এবং কানি ইলমাজের মতো সংস্কারবাদী নেতারা সংগঠন ত্যাগ করেন, অন্যদিকে কারাইলান বায়িকের সমর্থনে পিকেকে-র কার্যনির্বাহী নেতা হিসেবে দায়িত্ব পালন করেন।
বায়িক বেশ কয়েকবার বলেছিলেন যে পিকেকে শান্তি প্রক্রিয়ার জন্য প্রস্তুত এবং তিনি বেশ কয়েকটি যুদ্ধবিরতির সিদ্ধান্ত নিয়েছেন। বায়িক বলেছেন, "যুদ্ধ তুরস্কে কুর্দি-তুর্কি সংঘাতের সমাধান করতে পারে না এবং এর সমাধান অনেক আগেই হয়ে যেত যদি এর আগে সমাধান প্রক্রিয়া শুরু হত।